ครม.รับทราบตามมติที่ประชุม กพช. เห็นชอบกรอบนโยบายขับเคลื่อนโรงไฟฟ้าชุมชน เพื่อเศรษฐกิจฐากราก
ครม.รับทราบตามมติที่ประชุม กพช. เห็นชอบกรอบนโยบายขับเคลื่อนโรงไฟฟ้าชุมชน เพื่อเศรษฐกิจฐากรากนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี หรือ ครม.ได้รับทราบตามมติคณะกรรมการนโยบายพลังงานแห่งชาติ หรือ กพช. ที่มี 3 ประเด็นสำคัญคือ เห็นชอบกรอบนโยบายโรงไฟฟ้าชุมชนเพื่อเศรษฐกิจฐานราก ซึ่งเป็นโครงการที่ให้เอกชนหรือชุมชนเข้ามามีส่วนร่วมในการจัดตั้งโรงไฟฟ้าชุมชน โดยการไฟฟ้าฝ่ายผลิตแห่งประเทศไทย หรือ กฟผ.จะรับซื้อไฟฟ้าจากโรงไฟฟ้าชุมชนดังกล่าว ซึ่งหวังว่าจะช่วยเพิ่มมูลค่าให้กับเศรษฐกิจฐานรากมากขึ้น ผ่านโรงไฟฟ้าชุมชนเหล่านี้  เห็นชอบแนวทางการส่งเสริมให้ใช้ไบโอดีเซล ประกอบด้วยการขยายส่วนต่างราคาขายปลีกตั้งแต่วันที่ 1 ตุลาคม 2562 เป็นต้นไป ส่งผลให้ราคาน้ำมันดีเซลบี 10 ลดลง 1บาทต่อลิตร ส่วนบี 20 จะเพิ่มเป็น 2 บาทต่อลิตร และเห็นชอบการบังคับใช้น้ำมันบี 10 ให้เป็นน้ำมันดีเซลเกรดพื้นฐาน ตั้งแต่วันที่ 1 มกราคม 2563 เป็นต้นไป จากเดิมที่ใช้บี 7 ในปัจจุบัน นอกจากนี้ ที่ประชุม ครม.ยังมอบหมายกระทรวงเกษตรและสหกรณ์ กระทรวงพลังงาน และกระทรวงพาณิชย์ ดำเนินการศึกษาห้วงโซ่อุปทานและแนวโน้มความต้องการของน้ำมันปาล์มดิบ เบื้องต้นยังเร่งให้กระทรวงเกษตรฯดำเนินการขึ้นทะเบียนเกษตรกรชาวสวนปาล์มให้ครบถ้วนขณะเดียวกัน ยังเห็นชอบกรอบนโยบายของกองทุนน้ำมันเชื้อเพลิง ภายใต้พระราชบัญญัติกองทุนน้ำมันเชื้อเพลิงปี 2562 ตามภาวะการแก้ไขการขาดแคลนน้ำมันเชื้อเพลิง